Ei kannata siirtyä 2-vaiheesta heti takasin 1-vaiheeseen, sillä keho kyllä muistaa hermoston kautta jopa parikin vuotta tehdyt treenit ja siten ne eivät ole enää nin kehittäviä kuin ensimmäisellä kerralla tehtyinä. Suosittelen lämpimästi jatkotreenipakettia 2-vaiheen jälkeen – ne on suunniteltu nimenomaan tämän paketin jälkeen tehtäviksi.
Salitreeniohjelmia ei yleensä suositella vaihtelemaan ihan miten sattuu, vaan optimaalisinta kehityksen kannalta olisi miettiä pitempää jatkumoa. Tällöin puhutaan treenin periodisoinnista. Samoin kuin ammattilainen suunnittelee tietyn treeniohjelman tietyt periaatteet mielessään, myös useiden peräkkäisten treeniohjelmien suunnittelu on oma tieteen- ja taiteenalansa. Toki harrastelijatreenaajalle tai terveysliikkujalle nämä seikat eivät ole välttämättä niin tärkeitä, kunhan vain liikkuu ja nauttii siitä!